9. การจัดการ

(9.1) คณะกรรมการ

รายละเอียดเกี่ยวกับคณะกรรมการและอำนาจการจัดการ ปรากฏตามหนังสือรับรองของบริษัท ดังนี้

ศาลล้มละลายกลางได้มีคำสั่งเมื่อวันที่ 15 มีนาคม 2543 คดีหมายเลขแดงที่ ฟ.8/2543
ให้ฟื้นฟูกิจการของบริษัท อุตสาหกรรมปิโตรเคมีกัลไทย จำกัด (มหาชน) ลูกหนี้
และตั้งให้ผู้บริหารแผนของลูกหนี้เป็นผู้บริหารชั่วคราวแล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผลตกแก่ผู้บริหารชั่วคราวตามมาตรา 90/20 และมาตร 90/21
แห่งพระราชบัญญัติล้มละลาย พุทธศักราช 2483 และศาลได้มีคำสั่งเมื่อวันที่ 20 เมษายน 2543
ให้ตั้ง บริษัท เอ็ฟเฟ็คทีฟ แพลนเนอร์ส จำกัด เป็นผู้ทำแผนฟื้นฟูกิจการของลูกหนี้แล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผล ตกแก่ผู้ทำแผนตามมาตรา 90/25 แห่งพระราชบัญญัติล้มละลาย
พุทธศักราช 2483

ต่อมาเมื่อวันที่ 15 ธันวาคม 2543 ศาลได้มีคำสั่งเห็นชอบด้วยแผน และตั้งบริษัท เอ็ฟเฟ็คทีฟ
แพลนเนอร์ส จำกัด เป็นผู้บริหารแผน
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผน ตามมาตรา 90/59
แห่งพระราชบัญญัติล้มละลาย พุทธศักราช 2483

ต่อมา ศาลล้มละลายกลางได้มีคำสั่ง เมื่อวันที่ 21 เมษายน 2546 ให้บริษัท เอ็ฟเฟ็คทีฟ
แพลนเนอร์ส จำกัด ผู้บริหารแผน พ้นจากการเป็นผู้บริหารแผนแล้ว ตามพระราชบัญญัติล้มละลาย
พุทธศักราช 2483 มาตรา 90/67
และได้มีคำสั่งให้ลูกหนี้และเจ้าพนักงานพิทักษ์ทรัพย์เป็นผู้บริหารแผนชั่วคราว
บรรดาสิทธิและอำนาจหน้าที่ของผู้บริหารแผนเดิมตกเป็นของลูกหนี้และเจ้าพนักงานพิทักษ์ทรัพย์แล้ว
ตามมาตรา 90/69 แห่งพระราชบัญญัติล้มละลาย พุทธศักราช 2483

เมื่อวันที่ 11 กรกฎาคม 2546 ศาลล้มละลายกลาง
ได้มีคำสั่งตั้งกระทรวงการคลังโดยมีพลเอกมงคล อัมพรพิสิฏฐ์, นายพละ สุขเวช, นายปกรณ์
มาลากุล ณ อยุธยา, ดร.ทนง พิทยะ, นายอารีย์ วงศ์อารยะ เป็นผู้แทนกระทรวงการคลัง
เป็นผู้บริหารแผนคนใหม่ ตามมติที่ประชุมเจ้าหนี้ โดยให้กระทรวงการคลังหรือคณะบุคคล
ซึ่งเป็นตัวแทนของกระทรวงการคลังมีสิทธิและหน้าที่ตามกฎหมายและแผนฟื้นฟูกิจการ
อำนาจหน้าที่ของผู้บริหารแผนคนใหม่และผู้บริหารแผนชั่วคราวเริ่มและสิ้นสุด
ในวันที่ศาลมีคำสั่งดังกล่าว
ผู้บริหารแผนคนใหม่จึงมีอำนาจหน้าที่ในการจัดกิจการและทรัพย์สินของลูกหนี้
และบรรดาสิทธิตามกฎหมายของผู้ถือหุ้นของลูกหนี้ ยกเว้น สิทธิที่จะได้รับเงินปันผล
ตกแก่ผู้บริหารแผนคนใหม่ ตั้งแต่วันที่ศาลมีคำสั่งตั้งผู้บริหารแผนคนใหม่

ต่อมา ผู้บริหารแผนได้ยื่นคำแถลงต่อเจ้าพนักงานพิทักษ์ทรัพย์ว่า
คณะผู้บริหารแผนได้มีการประชุมคณะผู้บริหารแผน ครั้งที่ 1/2546 เมื่อวันที่ 16 กรกฎาคม 2546
และมีมติให้คณะผู้บริหารแผนดังกล่าวข้างต้น จำนวน 2 ใน 5 คน
ลงลายมือชื่อร่วมกันเป็นผู้มีอำนาจกระทำการแทนคณะผู้บริหารแผน

กรรมการของบริษัทฯ มี 15 คน ตามรายชื่อต่อไปนี้

1.  นายสุนทร หงส์ลดารมภ์

2.  นายสรร อักษรานุเคราะห์

3.  นายประชัย เลี่ยวไพรัตน์

4.  นายประทีป เลี่ยวไพรัตน์

5.  ดร.ประมวล เลี่ยวไพรัตน์

6.  นายกมล เอี่ยมสกุลรัตน์

7.  นายชัยณรงค์ แต้ไพสิฐพงษ์

8.  นายทยุติ ศรียุกต์สิริ

9.  นางสาวมาลินี เลี่ยวไพรัตน์

10. นายทวิช เตชะนาวากุล

11. นายชัยวัฒน์ แต้ไพสิฐพงษ์

12. พลเอกสืบ อักษรานุเคราะห์

13. นายวีเฮง แซ่แต้

14. นายแต้เลี่ยงติก

15. นายวชิรพันธุ์ พรหมประเสริฐ

หมายเหตุ ปัจจุบันบริษัทฯ อยู่ระหว่างการฟื้นฟูกิจการ
จึงไม่ได้เปิดเผยประวัติและรายละเอียดของคณะกรรมการ

9.1 โครงสร้างการจัดการ ณ วันที่ 31 ธันวาคม 2546

(9.2) ค่าตอบแทนผู้บริหารและค่าใช้จ่ายในการบริหารแผน

ค่าตอบแทนผู้บริหารและค่าใช้จ่ายในการฟื้นฟูกิจการระหว่างปี 2546 แบ่งตามช่วงเวลาที่บริษัทฯ
อยู่ภายใต้การบริหารจัดการของผู้บริหารแผน ดังนี้

1.  บริษัท เอ็ฟเฟ็คเฟ็คทีฟ แพลนเนอร์ จำกัด (EP) ตั้งแต่ 1 ม.ค. 46 - 21 เม.ย. 46

2.  ผู้บริหารลูกหนี้ ตั้งแต่ 22 เม.ย. 46 - 10 ก.ค. 46

3.  กระทรวงการคลัง ตั้งแต่ 11 ก.ค. 46 - 31 ธ.ค . 46

  -------------------------------- ------------ ------------- --------------- --------
  (หน่วย : ล้านบาท)                  EP           ผู้บริหารลูกหนี้    กระทรวงการคลัง   รวม

  ค่าใช้จ่ายในการฟื้นฟูกิจการ                                                        

  ค่าธรรมเนียมผู้บริหารแผน              56.92        25.83¹        22.71           105.46

  ค่าธรรมเนียมที่ปรึกษา                 14.00        9.44          129.55          153.00

  ค่าธรรมเนียมที่ปรึกษาด้านกฎหมาย        61.74        5.19          33.02           99.95

  ค่าธรรมเนียมจ่ายให้คณะกรรมการเจ้าหนี้   11.44        -             37.47²          48.91

  ค่าธรรมเนียมธนาคาร                 9.55         -             5.80            15.35

  ค่ารักษาความปลอดภัย                 4.01         -             -               4.01

  ค่าใช้จ่ายอื่นๆ                       0.03         0.10          85.21³          85.34

  รวม                              157.70       40.56         313.76          512.02

  ค่าตอบแทนผู้บริหาร                                                              

  เงินเดือน                          18.80        -             -               18.80

  จำนวนผู้บริหาร                      4            6             5               

  รวมทั้งหมด                         176.50       40.56         313.76          530.82
  -------------------------------- ------------ ------------- --------------- --------

หมายเหตุ

¹ ค่าธรรมเนียมผู้บริหารแผนในช่วงผู้บริหารของลูกหนี้เป็นผู้บริหารแผนชั่วคราว บริษัทฯ
บันทึกบัญชีเป็นเงินทดรองจ่าย

² ค่าธรรมเนียมจ่ายคณะกรรมการเจ้าหนี้
ส่วนหนึ่งเป็นค่าใช้จ่ายที่เกิดขึ้นในช่วงที่ผู้บริหารของลูกหนี้เป็นผู้บริหารแผนชั่วคราว จำนวน 16.11
ล้านบาท

³ค่าใช้จ่ายอื่นๆ ส่วนหนึ่งเป็นค่าใช้จ่ายในการแก้ไขแผนฟื้นฟูกิจการ จำนวน 85 ล้านบาท

(9.3) การกำกับดูแลกิจการ

เนื่องจากปัจจุบันทีพีไออยู่ระหว่างการฟื้นฟูกิจการ
โดยดำเนินการบริหารองค์กรเป็นไปตามแผนฟื้นฟูกิจการที่ได้รับการอนุมัติจากศาลล้มละลายกลาง
อย่างไรก็ดี บริษัทฯ ได้ตระหนักและคำนึงถึงความสำคัญของหลักการกำกับดูแลกิจการที่ดี
เพื่อนำมาซึ่งการบริหารจัดการที่มีความโปร่งใส ยุติธรรม
และเพิ่มความเชื่อมั่นต่อผู้ที่เกี่ยวข้องทุกฝ่าย อนึ่งตามโครงสร้างองค์กรในปัจจุบัน
การปฏิบัติตามหลักการกำกับดูแลกิจการที่ดีตามแนวทางที่ตลาดหลักทรัพย์กำหนด
ยังมีข้อจำกัดในการปฏิบัติในบางข้อ โดยรายละเอียดการปฏิบัติตามหลักการกำกับดูแลกิจการที่ดี 15
ข้อ ของบริษัทฯ มีดังนี้

1.  นโยบายเกี่ยวกับการกำกับดูแลกิจการ :
    คณะผู้บริหารแผนซึ่งเป็นตัวแทนของกระทรวงการคลังเข้ามาบริหารกิจการโดยยึดหลักการบริหารจัดการที่มีความโปร่งใสและเป็นธรรมแก่ทุกฝ่าย
    คณะผู้บริหารแผนได้กำหนดนโยบายหลักในการปฏิบัติงานออกเป็น 4 ประการ คือ

1). กิจการของบริษัท จะต้องดำเนินต่อไปได้อย่างต่อเนื่อง

2). เจ้าหนี้ต้องได้รับชำระหนี้

3). ลูกหนี้ต้องได้รับความเป็นธรรม

4). หนักงานของบริษัททั้งหมดจะต้องมีความมั่นคงในการทำงาน

2.  สิทธิของผู้ถือหุ้น : ผู้ถือหุ้นมีสิทธิในการรับรู้ข้อมูลของบริษัทฯ
    โดยการเปิดเผยและจัดส่งข้อมูลของบริษัทฯ
    ตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ ก.ล.ต.

3.  สิทธิของผู้มีส่วนได้เสีย : บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม
    โดยเฉพาะอย่างยิ่งชุมชนและสิ่งแวดล้อม
    เนื่องจากบริษัทดำเนินงานโดยมีโรงกลั่นน้ำมันขนาดใหญ่และโรงงานต่างๆ
    จำนวนมากที่จังหวัดระยอง โดยบริษัทฯ
    ได้จัดให้มีการตรวจวัดคุณภาพสิ่งแวดล้อมตามข้อกำหนดของหน่วยราชการ
    รวมทั้งสำรวจทัศนคติของประชาชนที่มีต่อการดำเนินของบริษัทฯ อย่างต่อเนื่อง

4.  การประชุมผู้ถือหุ้น : ไม่มี เนื่องจากอยู่ระหว่างการฟื้นฟูกิจการ

5.  ภาวะผู้นำและวิสัยทัศน์ : ผู้บริหารแผนกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
    และงบประมาณของบริษัท ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
    และงบประมาณที่กำหนดไว้อย่างมีประสิทธิภาพ และประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการ

6.  ความขัดแย้งทางผลประโยชน์ : ดูรายละเอียดในหัวข้อรายการระหว่างกัน

7.  การถ่วงดุลของกรรมการที่ไม่เป็นผู้บริหาร : ไม่มี เนื่องจากอยู่ระหว่างการฟื้นฟูกิจการ

8.  การรวมหรือแยกตำแหน่ง (ของประธานกรรมการและผู้จัดการ) : ไม่มี
    เนื่องจากอยู่ระหว่างการฟื้นฟูกิจการ

9.  ค่าตอบแทนกรรมการและผู้บริหาร : ดูรายละเอียดเรื่องค่าตอบแทนกรรมการและผู้บริหาร

10. การประชุมคณะกรรมการ : ไม่มี เนื่องจากอยู่ระหว่างการฟื้นฟูกิจการ

11. คณะอนุกรรมการ : ไม่มี เนื่องจากอยู่ระหว่างการฟื้นฟูกิจการ

12. ระบบการควบคุมและการตรวจสอบภายใน : ดูรายละเอียดข้อ 10 การควบคุมภายใน

13. รายงานคณะกรรมการ : ไม่มี เนื่องจากอยู่ระหว่างการฟื้นฟูกิจการ

14. ความสัมพันธ์กับผู้ลงทุน : บริษัทฯ
    ได้เปิดเผยข้อมูลและจัดส่งข้อมูลตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ
    ก.ล.ต. ข้อมูลที่เปิดเผยในปัจจุบัน ได้แก่ งบการเงิน, แบบแสดงรายการข้อมูลประจำปี
    (แบบ 56-1) ทั้งนี้ระหว่างการฟื้นฟูกิจการบริษัทฯ ไม่ได้จัดทำรายงานประจำปี
    สำหรับการให้ข้อมูลและข่าวสารกิจกรรมต่างๆ ของบริษัทฯ กับนักลงทุน ผู้ถือหุ้น นักวิเคราะห์
    สามารถติดต่อได้ที่ นายศิริ จิรพงษ์พันธ์ ชั้น 10 อาคารทีพีไอทาวเวอร์ 26/56 ถนน
    จันทน์ตัดใหม่ แขวงทุ่งมหาเมฆ เขตสาทร กรุงเทพฯ 10120

(9.5) การดูแลการใช้ข้อมูลภายใน

บริษัทฯ มีนโยบายป้องกันการนำข้อมูลภายในของบริษัทฯ ไปใช้
โดยเฉพาะข้อมูลที่เกี่ยวกับฐานะทางการเงินของบริษัทฯ ก่อนที่จะเผยแพร่ต่อสาธารณชน
โดยการจำกัดจำนวนบุคคลที่จะทราบข้อมูลในวงจำกัด ที่ผู้บริหารต้องรายงานการถือหลักทรัพย์ของตน
ของคู่สมรสและบุตรที่ยังไม่บรรลุนิติภาวะซึ่งถือหลักทรัพย์ของบริษัทฯ
ตามบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
และได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
นอกจากนี้ได้กำหนดห้ามผู้บริหารที่ได้รับทราบข้อมูลภายในกระทำการใดๆ ซึ่งเป็นการขัดต่อมาตรา
241 ของพระราชบัญญัติฯ

(9.6) บุคลากร

ณ สิ้นปี 2546 บริษัทและบริษัทย่อยมีพนักงานรวม 7,366 คน เพิ่มขึ้นจากปีก่อนร้อยละ 1.04
โดยมีค่าตอบแทนพนักงานจำนวน 3,119 ล้านบาท เพิ่มขึ้นจากปีก่อนร้อยละ 11.16
โดยมีรายละเอียดดังนี้

+-------+------+------+------+------+------+------+------+-------+
|       | จำน  |      |      | ค่า   |      |      |      |       |
|       | วนพน |      |      | ตอบแ |      |      |      |       |
|       | ักงาน |      |      | ทนพน |      |      |      |       |
|       | (คน) |      |      | ักงาน |      |      |      |       |
|       |      |      |      | (ล้าน |      |      |      |       |
|       |      |      |      | บาท) |      |      |      |       |
+-------+------+------+------+------+------+------+------+-------+
|       | กรุง  | ร    | รวม  | เงินเ | โบนัส | เ    | อื่นๆ  | รวม   |
|       | เทพฯ | ะยอง |      | ดือน  |      | งินสม |      |       |
|       |      |      |      | และค |      | ทบกอ |      |       |
|       |      |      |      | ่าจ้าง |      | งทุนส |      |       |
|       |      |      |      |      |      | ำรอง |      |       |
|       |      |      |      |      |      | เล   |      |       |
|       |      |      |      |      |      | ี้ยงชีพ |      |       |
+-------+------+------+------+------+------+------+------+-------+
| บริษัทฯ | 790  | 4    | 5    | 2,20 | 20   | 4    | 12   | 2,5   |
|       |      | ,516 | ,306 | 4.37 | 6.94 | 5.57 | 6.16 | 83.03 |
+-------+------+------+------+------+------+------+------+-------+
| บร    | 973  | 1    | 2    | 46   | 3    | 6.81 | 2    | 5     |
| ิษัทย่อย |      | ,087 | ,060 | 5.04 | 8.36 |      | 6.11 | 36.32 |
| *     |      |      |      |      |      |      |      |       |
+-------+------+------+------+------+------+------+------+-------+
| รวม   | 1    | 5    | 7    | 2,66 | 24   | 5    | 15   | 3,1   |
|       | ,763 | ,603 | ,366 | 9.41 | 5.30 | 2.38 | 2.27 | 19.35 |
+-------+------+------+------+------+------+------+------+-------+

หมายเหตุ : * ไม่รวมบริษัทย่อยแห่งหนึ่ง คือ บริษัท ระยองแท้งค์เทอร์มินัล จำกัด
เนื่องจากมีผู้บริหารแผนคนละชุดกับบริษัทฯ

นโยบายในการพัฒนาพนักงาน

บริษัทฯ ใช้นโยบายการคัดเลือกบุคลากร
โดยดูจากศักยภาพเพื่อให้สอดคล้องกับตำแหน่งพนักงานที่ต้องการ โดยใช้ Competency – Based
Model
และกำลังอยู่ในระหว่างการจัดหาผู้เชี่ยวชาญที่เคยวางระบบให้กับบริษัทชั้นนำที่มีความรู้ความชำนาญมาวางระบบด้านทรัพยากรมนุษย์
โดยมีการวิเคราะห์ตำแหน่งงานต่างๆ
เพื่อกำหนดงานให้สอดคล้องกับงานที่รับผิดชอบรวมถึงการจัดทำ Career Path
(แผนความก้าวหน้าในอาชีพ)
ตลอดจนการพัฒนาโครงสร้างตำแหน่งงานให้สอดคล้องกับสภาวะทางธุรกิจ
การกำหนดรูปแบบการประเมินผลเพื่อให้เกิดแรงจูงใจ และเพิ่มประสิทธิภาพในการปฏิบัติงาน

 บริษัทฯ ได้ยึดถือแนวทางในการบริหารทรัพยากรมนุษย์โดยวางแนวทางดังนี้

1.  มีกระบวนการวางแผนการบริหารทรัพยากรมนุษย์ที่สอดคล้องกับวิสัยทัศน์ และภารกิจของบริษัทฯ
    ตลอดจนแผนการดำเนินธุรกิจที่ฝ่ายงานอื่นๆ ได้มามีส่วนร่วมในการกำหนดแผนดังกล่าว
    ทั้งได้มีการสื่อสารในระบบ Two Way Communication
    ระหว่างฝ่ายบริหารกับพนักงานให้ได้ทราบซึ่งแผนนี้ได้คลุมถึงหน้าที่สำคัญๆ
    ในการบริหารทรัพยากรมนุษย์ เช่น การสรรหาและคัดเลือกพนักงาน
    การวางแผนเส้นทางเจริญเติบโตของพนักงาน (Career Path) เป็นต้น

2.  เน้นการมีส่วนร่วมของพนักงานโดยมีกิจกรรมที่สร้างเสริมให้พนักงานมีส่วนร่วม เช่น กิจกรรม
    5 ส. กิจกรรม QC กิจกรรมข้อเสนอแนะ โดยทำกิจกรรมอย่างต่อเนื่องและสม่ำเสมอ
    โดยมีกิจกรรมฝึกอบรม ด้านเพิ่มผลผลิต 54 รุ่น โดยตัวแทนกลุ่มของบริษัทฯ
    ได้รับคัดเลือกให้ไปนำเสนอผลงานในต่างประเทศ

3.  ด้านการให้การศึกษา ฝึกอบรม และพัฒนาพนักงานได้อบรมหลักสูตรต่างๆ
    โดยแยกออกเป็นหลักสูตร ต่างๆ ทั้งหมดประมาณ 500 รุ่น โดยมีผู้เข้าอบรมประมาณ 10,000
    คน โดยเฉลี่ยบุคลากร จะได้รับการอบรมอย่างน้อยปีละ 2 ครั้ง
    ไม่รวมถึงการส่งไปอบรมภายนอก
    และการฝึกอบรมในระหว่างปฏิบัติงานในแต่ละส่วนงานที่ได้กระทำอย่างสม่ำเสมอและต่อเนื่อง

งานด้านพัฒนาและฝึกอบรมของบริษัทฯ เป็นที่ยอมรับในวงการอุตสาหกรรมปิโตรเคมี
โดยเป็นสถานที่ที่มีหน่วยงาน สถาบันภายนอกขอเข้ามาดูงาน
เพื่อเป็นแนวทางในการนำไปประยุกต์อยู่เสมอในงานด้านการพัฒนาและฝึกอบรมได้ยึดถือหลักเกณฑ์
ดังต่อไปนี้

1.  มีระบบการวิเคราะห์หาความจำเป็นในการให้การศึกษา
    ฝึกอบรมโดยสอดคล้องกับแผนความก้าวหน้าในสายอาชีพของบุคคลากรแต่ละตำแหน่ง
    และเป้าหมายของบริษัทฯ

2.  มีระบบการติดตามประเมินผลในเรื่องการประยุกต์ใช้ความรู้และทักษะที่ได้รับจากการอบรมที่นำไปใช้ในการปฏิบัติงานของพนักงาน

3.  มีระบบการประเมินผล และปรับปรุงกระบวนการให้การศึกษาฝึกอบรมอยู่เสมอ
    เพื่อปรับให้สอดคล้องกับสถานการณ์ และแผนการดำเนินการของบริษัทฯ ที่เปลี่ยนแปลงไป

กองทุนสำรองเลี้ยงชีพ

บริษัท และบริษัทในเครือทีพีไอได้จัดตั้งกองทุนสำรองเลี้ยงชีพเมื่อเดือนกันยายน 2544
โดยบริษัทฯจ่ายเงินสมทบ และพนักงานที่เป็นสมาชิกจ่ายเงินสะสม ในอัตราร้อยละ 3 ของค่าจ้าง
ปัจจุบันพนักงานของบริษัท และบริษัทย่อยเป็นสมาชิกกองทุนสำรองเลี้ยงชีพจำนวน 6,773 คน
คิดเป็นสัดส่วนร้อยละ 92 ของพนักงานทั้งหมดในปีที่ผ่านมา
บริษัทฯได้จ่ายเงินสมทบกองทุนสำรองเลี้ยงชีพจำนวน 52.38 ล้านบาท

ข้อพิพาทแรงงาน

ในช่วงของผู้บริหารแผนชั่วคราว มีพนักงานถูกเลิกจ้าง รวมทั้งสิ้น 62 คน
ต่อมาคณะผู้บริหารแผนซึ่งเป็นตัวแทนของกระทรวงการคลังได้รับพนักงานกลับเข้าทำงานกับบริษัทฯ
จำนวน 12 คน ขณะนี้มีคดีฟ้องเรียกร้องค่าเสียหาย 30% ของเงินเดือนอีก 17 คดี
สำหรับนโยบายของบริษัทเกี่ยวกับข้อพิพาทที่เกิดขึ้น บริษัทไม่มีนโยบายปรับลดพนักงาน
และพยายามหาข้อยุติระหว่างพนักงานกับฝ่ายจัดการ โดยการแต่งตั้งคณะกรรมการลูกจ้าง
และคณะกรรมการตัวแทนฝ่ายนายจ้าง ประชุมกันทุกเดือน ส่วนใหญ่เกี่ยวกับเรื่องสวัสดิการต่างๆ
และหาข้อยุติร่วมกันด้วยดี

นโยบายของบริษัทเกี่ยวกับข้อพิพาทที่เกิดขึ้น

บริษัทไม่มีนโยบายปรับลดพนักงาน และพยายามหาข้อยุติระหว่างพนักงานกับฝ่ายจัดการ
โดยการแต่งตั้งคณะกรรมการลูกจ้าง และคณะกรรมการตัวแทนฝ่ายนายจ้าง ประชุมกันทุกเดือน
ส่วนใหญ่เกี่ยวกับเรื่องสวัสดิการต่างๆ และหาข้อยุติร่วมกันด้วยดี